
Sportszakos egyetemi hallgatók lelki egészségének és dohányzási szokásainak összefüggései

Az egészség fogalma változó, fejlődő fogalom. A hagyományos megközelítés szerint az egészség a betegség hiánya. (Egészséges az, aki nem beteg...) Ezzel szemléletében, filozófiájában teljesen ellentétes a WHO meghatározása, amely a "Global strategy for health for all by the year 2000” (1979) dokumentumában az egészség idealisztikus célállapotát fogalmazza meg, amikor az egészséget a „teljes testi – lelki és szociális jóllét”-ként definiálta.(eski.hu/fogalomtár) A lelki vagy pszichológiai egészség a pszichés funkciók optimális működésére utal, ez egyfajta egyensúlyi állapot az egyén és környezet között, mely pozitív forrásokat generál az egészség fenntartásához. A mentális egészség lehet pozitív (magabiztosság, boldogság illetve a jóllét érzése) és lehet negatív, ami a mentális zavarokra és problémákra utal.
Utóbbi évek kutatásai azt mutatják, hogy a főiskolai hallgatók összehasonlíthatatlanul stressz terheltebb, mint a korábbi évek főiskolásainak élete. Az elhatalmasodó stressz hatására könnyen maladaptív megoldásokhoz folyamodnak, mentális egészségüket veszélyeztetve (alkohol- gyógyszer- és drogfogyasztás, hetero- és autóagresszió gyakoribbá válása). Ezzel együtt egyre kevesebbet mozognak, még a számukra fontos és egészségük szempontjából elengedhetetlen mozgásminimumot sem teljesítik. Ennek következményeképp kimarad életükből a testedzéssel járó összes preventív és protektív hatás, illetve amíg a mozgás csökkenése folytatja a mélyrepülést addig a deviáns viselkedésforma folyamatosan nő.
A Nyugat Magyarországi Egyetem Savaria Egyetemi Központ sportszakos hallgatóinak
sportolási-, dohányzási szokásait mértem fel és vetettem össze egy műszeres vizsgálattal, továbbá egy lelki egészség csökkenést mérő tesztet, a GHQ 12 – őt is kitöltettem.
Kutatásomból kiderült, - és ezzel alátámasztja a szakirodalmak állítását, - hogy azoknál akik rendszeresen sportolnak nem észlelhető lelki egészség csökkenés, ellentétben azokkal akik keveset, vagy egyáltalán nem sportolnak. Ezzel bizonyítást nyert kutatásomban is, hogy a sport protektív faktor.



